เมื่อวันศุกร์ 28/10/65 ประมาณ 15.30 น. มีทีมงานจากบริษัทรับเหมา Navarat ได้เข้ามาแจ้งว่าได้รับมอบหมายจากการไฟฟ้า ให้มาประชาสัมพันธ์การปิดถนนบริเวณดังกล่าว 24 ชั่วโมง เพื่อดำเนินการทำท่อร้อยสายไฟใต้ดิน โดยจะปิดการจราจรทั้งหมด รถไม่สามารถผ่านได้ 24 ชม.ตั้งแต่ พ.ย 2565 -เม.ย 2566 (ประมาณ 6 เดือน) 
บริเวณที่ปิดการจราจรดังกล่าว เป็นพื้นทางเข้าสถานประกอบการหลายแห่ง โดยหนึ่งในนั้นคือร้านของผู้แจ้งซึ่งเป็นร้านประดับยนต์เปิดบริการเกี่ยวกับรถยนต์ จำเป็นต้องให้ลูกค้านำรถเข้ามาและต้องการได้ลูกค้าจากผู้ที่ขับผ่านหน้าร้าน จึงมีจำเป็นอย่างยิ่งที่ต้องให้รถสัญจรผ่านได้ 
ตลอดระยะเวลาที่ผ่านมา ไม่เคยมีหน่วยงานใดติดต่อสอบถามความคิดเห็นของประชาชนในย่านดังกล่าวถึงเรื่องนี้ ทั้งๆที่ควรเล็งเห็นได้ชัดว่าจะมีผู้ได้รับความเดือดร้อนสาหัส แต่กลับมีเพียงการเข้ามาแจ้งว่าจะดำเนินการเท่านั้น และแจ้งอย่างกระชั้นชิดมาก (เข้ามาแจ้งวันที่ 28 ต.ค. ว่าจะเริ่มปิดถนน 1 พ.ย.)
ที่ผ่านมาทางร้านประสบความเดือดร้อนจากการทำอุโมงค์หน้าร้านมาตลอดหลายปีที่ผ่านมา จนเมื่ออุโมงค์เพิ่งเสร็จเพิ่งจะมีลูกค้ากลับมาใช้บริการ หากต้องโดนปิดถนนหน้าร้านอีก คาดว่าลูกค้าจะไม่มาใช้บริการอย่างแน่นอนเปรียบเสมือนการบังคับให้ปิดกิจการ ขอรบกวนช่วยหาวิธีอื่นที่ไม่ต้องปิดถนนจนรถผ่านไม่ได้ตลอดเวลายาวนานถึง 6 เดือนเช่นนี้